Source: http://gtk.ujs.sk/sk/studium-sk/rigorozne-konanie.html
Timestamp: 2020-02-26 22:22:30+00:00

Document:
Univerzita J. Selyeho - Rigorózne konanie
Rigorózne konanie na Ekonomickej fakulte UJS
Ekonomická fakulta Univerzity J. Selyeho (ďalej len „EF UJS“) podľa § 53 ods. 9 a 10 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“) a podľa článku 1 ods. 4 Zásad rigorózneho konania Univerzity J. Selyeho zverejňuje nasledovné podmienky prijatia na rigorózne konanie v študijnom odbore 3.3.16 Ekonomika a manažment podniku:
Začiatok rigorózneho konania: deň uvedený v rozhodnutí o prijatí uchádzača na rigorózne konanie.
Dĺžka rigorózneho konania: 24 mesiacov od začatia rigorózneho konania (do uvedeného termínu je účastník rigorózneho konania povinný obhájiť rigoróznu prácu).
Udelený akademický titul po absolvovaní rigorózneho konania: PhDr.
Stupeň vysokoškolského vzdelania získaný úspešným absolvovaním rigorózneho konania: 2.
Informácie o vyučovacích jazykoch: slovenský a maďarský
Podmienky prijatia na rigorózne konanie
Základnou podmienkou prijatia na rigorózne konanie je absolvovanie študijného programu druhého stupňa
- v študijnom odbore 3.3.16 Ekonomika a manažment podniku, alebo
- v príbuznom študijnom odbore študijného odboru 3.3.16. Ekonomika a manažment podniku (3.3.15 Manažment, 3.3.20 Odvetvové ekonomiky a manažment), alebo
- v študijnom odbore, ktorý považuje študijný odbor 3.3.16 Ekonomika a manažment podniku za príbuzný študijný odbor (3.1.7. Verejná politika a verejná správa, 3.3.12. Účtovníctvo, 3.3.14. Ľudské zdroje a personálny manažment, 8.1.1. Cestovný ruch).
Termín podania prihlášky: podanie prihlášky nie je obmedzené, možno ju podať v priebehu zimného alebo letného semestra akademického roka.
Elektronická prihláška: https://e-prihlaska.ujs.sk
Uchádzač o rigorózne konanie uvedie v prihláške:
osobné údaje podľa § 73 ods. 2 zákona,
študijný odbor, v ktorom získal vysokoškolské vzdelanie,
rámcové tematické zameranie rigoróznej práce,
plné meno vedúceho rigoróznej práce a tému rigoróznej práce.
overenú kópiu vysokoškolského diplomu druhého stupňa,
overenú kópiu vysvedčenia o štátnej záverečnej skúške druhého stupňa,
ak nebol uchádzačovi priznaný akademický titul „magister“, overenú kópiu rozhodnutia o uznávaní rovnocennosti dokladov o vzdelaní,
zoznam publikovaných prác,
odporúčanie akademického pracovníka s minimálne vedecko-akademickým titulom PhD.
Podmienka začatia rigorózneho konania
Zaplatenie poplatku podľa § 92 ods. 12 a 13 zákona a čl. 2 ods. 9 Zásad rigorózneho konania na EF UJS za materiálne zabezpečenie prijímacieho konania a za úkony spojené so zabezpečením rigorózneho konania, ktorého výšku stanovuje platná smernica rektora.
Dekan EF UJS vydá uchádzačovi rozhodnutie o prijatí na rigorózne konanie podľa čl. 2 ods. 10 Zásad rigorózneho konania na EF UJS len v tom prípade, ak uchádzač doručil prihlášku na rigorózne konanie vrátane všetkých príloh a splnil všetky predpoklady jeho prijatia na rigorózne konanie.
Absolvent rigorózneho konania dokáže analyzovať ekonomické a manažérske javy a procesy v podniku a jeho okolí a prijímať zložité manažérske rozhodnutia. Je spôsobilý riešiť náročné úlohy v rôznych manažérskych funkciách na strednom a strategickom stupni riadenia podniku. Absolventi rigorózneho konania:
a) v mikro-, malých a stredne veľkých podnikoch môžu vykonávať manažérske funkcie na vrcholovej úrovni,
b) v stredných a väčších podnikoch môžu vykonávať riadiace funkcie v špecializovaných oblastiach (financie, marketing, stratégia, výroba),
c) môžu sa uplatniť v štátnej správe na úrovni vyššieho stupňa centrálneho štátneho riadenia (ministerstvá, parlament, inštitúcie EÚ),
d) môžu pracovať v konzultačných firmách v oblasti manažmentu.
Legislatívny rámec rigorózneho konania
§ 53 ods. 9 a 10, § 92 ods.12 a 13 zákona č. 131/2002 Z. z. o vysokých školách a o zmene a doplnení niektorých zákonov, v znení neskorších predpisov,
Zásady rigorózneho konania Univerzity J. Selyeho,
Zásady rigorózneho konania na Ekonomickej fakulte Univerzity J. Selyeho.
Ing. Andrea Tornóczi Nagy
Študijná referentka na EF UJS
Dokumenty a pomocné materiály:
Okruhy otázok k rigoróznej skúške v študijnom odbore 3.3.16
Smernica rektora, šablóna, pomocné materiály.

References: § 53
 § 73
 § 92
 čl. 2
 čl. 2

§ 53
 § 92